VENDIM
Nr. 355, datë 5.6.2024

Në mbështetje të nenit 100 të Kushtetutës; të neneve 13, shkronja “b”, nënndarjet “i” dhe “iii”, 16 e 36, të aktit normativ nr. 9, datë 16.12.2019, të Këshillit të Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019; të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 7, të ligjit nr. 97/2023, “Për buxhetin e vitit 2024”, të ndryshuar, me propozimin e zëvendëskryeministrit dhe ministrit të Infrastrukturës dhe Energjisë, Këshilli i Ministrave
 
VENDOSI:

1. Pas pikës 2, të vendimit nr. 446, datë 29.6.2022, të Këshillit të Ministrave, shtohet pika 2/1, me këtë përmbajtje:
 “2/1. Bashkisë Kavajë, në buxhetin e vitit 2024, i transferohet fondi prej 138 922 783 (njëqind e tridhjetë e tetë milionë e nëntëqind e njëzet e dy mijë e shtatëqind e tetëdhjetë e tre) lekësh pa TVSH për financimin e rindërtimit të godinës së ish-prefekturës, Bashkia Kavajë, i cili do të përballohet nga shpenzimet buxhetore të fondit të rindërtimit, miratuar për vitin 2024, dhe i transferohet Bashkisë Kavajë në formën e transfertës së pakushtëzuar.”.
2. Ngarkohen Ministria e Infrastrukturës dhe Energjisë, Ministria e Financave dhe Bashkia Kavajë për zbatimin e këtij vendimi. 

